دير القديس برسوم العريان

دير الانبا برسوم العريان هوا دير ف منطقه المعصره عن طريق حلوان و هوا من الاديره اللى بتشغل مساحه كبيره, اعاد تعميرها نيافه الانبا بسنتى اسقف حلوان باقامه كاتدرائيه كبيره و مبانى للخدمات و الزوار ومكتبات.

 الخدمه 
الدير يهتم بالعمل الخيرى بشكل كبير و فيه اهتمام ملحوظ باليتامى, و مساعدتهم على استكمال مراحلهم التعليميه و لحد الجواز, كمان فيه دار للحضانه بتخدم 250 طفل, و مزوده بالكمبيوتر و الفيديو., و ف الدير ورشة النجاره, و ورشة حداده, مصنع لتصنيع البلاط, و مصنع للشرابات الرجالى و ولادى, و معرض للرسم بالحرق على الجلد, ومشغل تطريز للهدوم., و فيه دار للمسنين و المسنات, و مستشفى عام,
و واحد للعلاج من الامراض النفسيه, و بيت للطالبات بيستوعب 240 طالبه.

 برسوم العريان 
برسوم العريان زاهد مصرى قبطى مشهور عاش فى القاهره فى اواخر عصر الدوله الايوبيه و بدايات عصر الدوله المملوكيه فى النص التانى من القرن التلاتاشر. ابوه الملقب بـ " الوجيه المفضل " كان كاتب سر السلطانه شجر الدر و ساب ليه ثروه كبيره , لكن برسوم العريان حب عيشة العباده و الزهد فسكن فى مغاره فى كنيسه ابو سيفين فى القاهره, و لسه المغاره دى موجوده لحد النهارده على يمين الداخل الكنيسه من بابها البحرى. اشتهر اسمه كزاهد بيعمل معجزات فبقت الناس تروحله بالعيانين باعداد كبيره عشان يشيفهم. فى اخر ايامه عاش فى عزله فى دير شهران فى المعصره لغايه وفاته , و لما اتوفى عمله البابا يوانس التامن (بابا اسكندريه) طقوس الدفن و اندفن فى كنيسه الدير اللى اتسمت باسمه لحد النهارده.

 لينكات برانيه 

 مصادر 

تصنيف:اديره قبطيه ارثوذكسيه
تصنيف:اديره فى مصر